Pat Mitchell: M-am gândit mult la prietenia între femei
și, apropo, aceste două doamne,
sunt onorată să o spun,
sunt prietenele mele de foarte mult timp.
Jane Fonda: Așa este.
PM: Unul din lucrurile citite despre prieteniile între femei
este ceva ce a spus Cervantes.
El a spus: „Poți spune multe despre cineva -
în cazul ăsta o femeie -
după prieteniile pe care le păstrează.”
Să începem cu...
(Râsete)
JF: Am încurcat-o rău de tot!
Lily Tomlin: Dă-mi un pahar cu apă,
sunt foarte deshidratată.
(Râsete)
JF: Ne consumi timpul.
Suntem limitate de timp...
LT: Doar prezența ei îmi consumă toată energia.
(Râsete)
JF: Și n-ați văzut încă nimic.
În fine... scuze.
PM: Spuneți-mi, ce căutați la un prieten?
LT: Caut pe cineva cu simțul umorului,
îndrăzneț,
deschis, cu principii,
care dă măcar doi bani pe planeta asta,
cineva corect, cu simțul dreptății
și care mă apreciază.
(Râsete)
(Aplauze)
JF: Chiar azi dimineață mă gândeam
că nu știu ce aș face fără prietenele mele.
Un fel de: „Am prietene, deci exist.”
LT: (Râde)
JF: Chiar e adevărat.
Exist datorită prietenelor mele.
Tu ești una dintre ele.
Nu știu dacă tu... În fine.
(Râsete)
Ele mă fac mai puternică, mai deșteaptă,
mai curajoasă.
Îmi atrag atenția dacă am nevoie de îndrumare.
Iar majoritatea sunt și mai tinere decât mine.
E frumos... LT: Mulțumesc!
(Râsete)
JF: Te includ și pe tine, pentru că, ascultă -
e bine să ai pe cineva aproape cu care să te joci și de la care să înveți
atunci când te apropii de final.
Mă apropii... O să ajung mai repede decât tine.
LT: Ba eu mă bucur că îmbătrânești alături de mine.
(Râsete)
JF: Îți arăt drumul.
(Râsete)
LT: Ai dreptate.
PM: Pe măsură ce îmbătrânim
și trecem prin multe încercări în viață,
ce faceți pentru a păstra prietenia aprinsă și vie?
LT: Păi trebuie să folosim multă...
JF: Pot să vă spun că nu mă invită prea des pe la ea.
LT: Eu folosesc mult rețelele sociale...
Tu să taci acum. Și astfel...
(Râsete)
LT: Îmi verific email-urile, mesajele,
dacă au scris prietenii,
ca să le pot răspunde cât mai repede,
fiindcă știu că au nevoie de sfaturile mele.
(Râsete)
Au nevoie de ajutorul meu,
deoarece majoritatea prietenilor sunt autori, activiști sau actori,
și tu ești toate trei...
plus un șir lung de alte atribute,
și vreau să răspund cât pot de repede,
pentru că vreau să știe că se pot baza pe mine.
JF: Folosești emoticoane?
LT: Oh... JF: Nu?
LT: E jenant. JF: Mie chiar îmi plac.
LT: Eu scriu cuvintele...
scriu cuvinte de fericire și felicitare,
de tristețe.
JF: Le scrii direct...
LT: Scriu literă cu literă.
(Râsete)
JF: Ești o puritană.
Pe măsură ce am înaintat în vârstă,
am înțeles mai bine importanța prieteniilor,
așa că chiar fac un efort
să sun și să stabilesc întâlniri, nu las să treacă prea mult timp.
Citesc foarte mult,
iar Lily știe foarte bine,
cărțile care îmi plac le trimit prietenelor.
LT: Când am aflat că vom veni aici,
mi-ai trimis multe cărți despre femei și prieteniile lor
și am fost surprinsă să văd câte cărți
și ce multe cercetări s-au făcut recent.
JF: Și-ai fost recunoscătoare? LT: Da, am fost.
(Râsete)
PM: Și...
LT: Stai puțin, că e foarte important, pentru că e un alt exemplu
de cum sunt ignorate femeile, date la o parte, marginalizate.
S-au făcut puține cercetări despre noi,
deși ne-am oferit de multe ori.
JF: Cu siguranță.
(Râsete)
LT: E de-a dreptul fascinant și o să vă intereseze și pe voi.
Un studiu de la Școala de Medicină de la Harvard a arătat
că femeile care au prietene apropiate
au un risc mai scăzut să dezvolte
deficiențe fizice pe măsură ce îmbătrânesc
și trăiesc cu mai multă intensitate.
JF: Și mai mult...
LT: Vieți fericite.
JF: Trăim cu cinci ani mai mult decât bărbații.
LT: Cred că aș schimba anii pe bucurie.
(Râsete)
LT: Cel mai important e că au descoperit...
iar rezultatele au fost foarte concludente,
au descoperit
că lipsa prietenelor apropiate dăunează sănătății
la fel de mult ca fumatul sau obezitatea.
JF: Și mai e ceva...
LT: Eu am spus ce-am avut de spus...
(Râsete)
JF: Ascultă aici, că mai e ceva.
Deoarece ani întregi
au făcut studii numai pe bărbați când au vrut să înțeleagă stresul,
doar foarte recent au cercetat ce se întâmplă cu stresul la femei,
iar rezultatul e că la femeile stresate
corpul este inundat de oxitocină.
E un hormon al fericirii, al calmului, un reducător al stresului.
Acest hormon crește și când suntem în compania prietenelor.
Și cred că este motivul pentru care trăim mai mult.
Îmi pare așa de rău că bărbații nu au acest lucru.
Testosteronul la bărbați diminuează efectele oxitocinei.
LT: Când tu cu mine și Dolly am filmat „De la 9 la 5”...
JF: Oh...
LT: Ce mult am râs atunci,
am realizat că aveam atâtea în comun și eram așa de diferite.
Tu - regina de la Hollywood,
eu - șmecherașul din Detroit,
[Dolly era] copilul dintr-un orășel sărac din Tennessee
și am descoperit că ne potrivim atât de bine ca femei,
și cred că...
am reușit să ne mărim speranța de viață cu cel puțin zece ani.
JF: Mai mult ca sigur ne-am încrucișat des picioarele.
(Râsete)
Dacă înțelegi ce vreau să spun.
LT: Cred că știm ce vrei să spui.
(Râsete)
PM: Ne măriți speranța de viață chiar acum.
În cărțile despre prietenia între femei pe care ni le-a trimis Jane,
e una scrisă de Sora Joan Chittister, o femeie pe care o admirăm mult,
care a spus despre aceste prietenii
că nu sunt doar un act social,
ci și unul spiritual.
Vedeți prietenele ca pe ceva spiritual?
Aduc ceva spiritual în viața voastră?
LT: Sunt absolut convinsă.
Pentru că în special la oamenii pe care îi cunoști de mult,
oameni cu care ai petrecut timp,
văd esența sufletească din ei,
sensibilitatea, vulnerabilitatea.
E un fel de dragoste, un element de iubire în aceste relații.
Pot să văd adânc în sufletul tău.
PM: Așa crezi și tu, Jane?
LT: Eu am puteri speciale.
JF: Ei bine, sunt prieteni și prieteni.
Sunt prieteni de afaceri și prieteni de petreceri.
Am mulți de genul ăsta.
(Râsete)
Dar prieteniile generatoare de oxitocină...
Sunt spirituale pentru că deschid inimile, nu-i așa?
Mergem în profunzime.
Și am constatat că plâng mult cu prietenele mele intime.
Nu pentru că sunt tristă, ci sunt mișcată și însuflețită de ele.
LT: Și știi că una din voi va pleca în curând.
(Râsete)
PM: Doar noi două suntem de față, Lily, despre cine vorbești?
(Râsete)
Mă gândesc mereu când femeile vorbesc despre prieteniile lor
că bărbații par un pic nedumeriți.
În opinia voastră, care sunt diferențele
dintre prieteniile între bărbați și cele între femei?
JF: Sunt multe diferențe
și sunt de părere că trebuie să-i compătimim pe bărbați,
(Râsete)
că ei nu au ce avem noi.
Poate de aceea mor mai devreme.
(Râsete)
Îi compătimesc pe bărbați,
pentru că femeile, fără glumă,
relațiile între femei, prieteniile noastre sunt de o transparență totală.
Sunt revelatoare.
Ne riscăm vulnerabilitatea - ceva ce bărbații nu fac.
De câte ori te-am întrebat: „E bine ce fac?”
„Am dat-o rău în bară?”
PM: E foarte bine ce faci.
(Râsete)
JF: Vreau să zic că punem aceste întrebări
prietenelor noastre,
iar bărbații n-o fac.
Se spune despre relațiile între femei că sunt față în față,
iar despre cele între bărbați ca sunt unul lângă celălalt.
LT: De cele mai multe ori bărbații nu vor să-și dezvăluie emoțiile,
ci să-și ascundă sentimentele.
Asta e ideea clasică generală.
Mai degrabă se retrag în bârlogul lor și se uită la un meci,
sau vorbesc despre sport, vânătoare, mașini sau fac sex.
E un comportament mai bărbătesc.
JF: Ai vrut să spui... LT: Că vorbesc despre sex.
Voiam să zic că poate ar face sex
dacă ar putea aduce pe cineva în bârlog...
(Râsete)
JF: Însă ce mi se pare foarte interesant,
și a fost relativ recent descoperit de psihologi,
este că bărbații se nasc la fel de relaționali ca femeile.
Dacă vă uitați la înregistrări cu bebeluși fetițe și băieței,
o să vedeți băiețeii, ca și fetițele,
privind în ochii mamei lor,
cu aceeași nevoie de schimb relațional de energie.
Când mama privește în altă parte, se poate observa panica bebelușului,
până și băiețelul plânge.
Au nevoie de o legătură.
Întrebarea e de ce, când cresc, lucrurile se schimbă?
Răspunsul este: cultura patriarhală,
care spune băieților și tinerilor
că numai fetele au nevoie de o relație și doar ele sunt sentimentale.
Că un bărbat adevărat nu cere indicații și nu-și manifestă nevoile,
nu merg la doctor dacă se simt rău.
Ei nu cer ajutor.
E un citat care îmi place:
„Bărbații se tem că dacă devin „noi”, îl vor pierde pe „eu”.
Adică stima de sine.
În timp ce stima de sine la femei a fost tot timpul mai poroasă.
Dar pe femei acest „noi” le salvează,
ne face puternice.
Nu că suntem mai bune decât bărbații,
dar nu trebuie să ne dovedim bărbăția.
LT: Ei bine...
JF: E un citat din Gloria Steinem.
Putem să ne manifestăm umanitatea. LT: Știu cine e Gloria Steinem.
JF: Știu că știi cine este, doar că...
(Râsete)
Doar că e un citat deosebit.
Nu suntem mai bune decât bărbații, dar nu trebuie să ne dovedim bărbăția.
Și asta e foarte important.
LT: Dar bărbații din societate sunt atât de obișnuiți
să fie confortabili în patriarhat.
Și trebuie să facem să se întâmple ceva diferit.
JF: Prieteniile între femei sunt ca o sursă de energie regenerabilă.
LT: Asta e interesant despre acest subiect.
Datorită prieteniilor noastre,
prieteniile femeilor sunt o treaptă către comunitatea noastră,
iar comunitatea poate fi o forță foarte puternică
pentru a da lumii,
pentru a o face ce ar trebui să fie,
ceea de ce oamenii au neapărată nevoie.
PM: De aceea vorbim despre asta,
pentru că prieteniile între femei,
așa cum spunea și Jane,
sunt o sursă regenerabilă de putere.
Dar cum folosim această putere?
JF: Femeile au cea mai rapidă creștere demografică din lume,
mai ales cele în vârstă.
Și dacă valorificăm această putere, putem schimba lumea.
Și chiar trebuie s-o facem.
(Aplauze)
Și trebuie s-o facem repede.
Unul din lucrurile pe care trebuie să le facem,
și îl putem face ca femei,
e să stabilim standardele de consum.
Trebuie să consumăm mai puțin.
Noi, cei din lumea occidentală trebuie să consumăm mai puțin
și când cumpărăm lucruri, să le cumpărăm pe cele produse local,
când cumpărăm mâncare, să cumpărăm ce e cultivat local.
Trebuie să ieșim din rețea.
Să nu mai depindem de combustibilii fosili.
Iar companiile de combustibili fosili,
Exxon, Shell și alți ticăloși -
pentru că asta sunt -
ne vor spune că nu putem să facem asta fără să ne întoarcem în epoca de piatră.
Că deocamdată nu sunt alte variante,
iar asta nu e adevărat.
În acest moment sunt țări în lume
care trăiesc foarte bine din surse de energie regenerabilă.
Iar ei ne spun că dacă renunțăm la combustibilii fosili
ne vom întoarce în epoca de piatră,
când, de fapt, dacă începem să utilizăm energia regenerabilă
și nu să forăm în Arctic...
LT: Oh, Doamne...
JF: Și să nu forăm în nisipurile din Alberta.
Exact!
Atunci vom fi...
atunci va fi mai multă democrație, bunăstare și locuri de muncă,
iar femeile vor deschide calea.
LT: Poate avem impulsul de a porni al treilea val al mișcării feministe
cu comunitatea noastră din întreaga lume,
cu femei pe care nu le vedem, pe care nu le-am întâlnit niciodată,
dar cu care ne unim astfel,
deoarece,
cum spunea Aristotel,
cei mai mulți oameni
vor muri fără prieteniile bărbaților.
Iar cuvântul cheie aici este „bărbătesc”.
Pentru că ei credeau că prieteniile trebuie să fie între egali,
iar femeile nu erau considerate egale.
JF: Grecii nu credeau nici că avem suflet.
LT: Exact. Asta arată ce limitat era Aristotel.
(Râsete)
Stai, că acum vine partea cea mai tare.
Acum bărbații chiar au nevoie de femei.
Planeta are nevoie de femei.
Constituția SUA are nevoie de femei.
Nici măcar nu suntem în Constituție.
JF: Te referi la Egalitatea în drepturi.
LT: Exact!
Judecătoarea Ginsburg spunea că
orice constituție scrisă de la sfârșitul celui de-al Doilea Război Mondial
include o prevedere ce le oferă femeilor statut de cetățean cu valoare egală,
dar a noastră nu.
Ar fi bine să începem de acolo.
Foarte, foarte ușor...
JF: Exact!
(Aplauze)
Iar egalitatea între sexe e ca un curent,
ar ajuta pe toate planurile, nu doar pe femei.
PM: E nevoie de exemple despre cum să facem asta.
Cum să fim prieteni,
cum să ne gândim la puterea noastră în moduri diferite,
în calitate de consumatori,
de cetățeni ai lumii,
iar aceasta le face pe Jane și pe Lily
să fie exemple pentru prieteniile între femei
pentru foarte multă vreme,
chiar dacă nu sunt tot timpul de acord.
Vă mulțumesc!
Vă mulțumesc amândurora!
(Aplauze)
JK: Mulțumesc!
LT: Vă mulțumesc!
JF: Vă mulțumesc!
(Aplauze)